Carlton Palmer

**Carlton Lloyd Palmer** (født 5. desember 1965 i Rowley Regis) er en engelsk tidligere fotballspiller og senere fotballtrener. Palmer spilte på midtbanen og i forsvar i sin aktive karriere og er mest kjent for sine perioder hos henholdsvis West Bromwich Albion, Sheffield Wednesday og Leeds United. Han var også en del av Englands tropp under EM i 1992 i Sverige.

## Klubbkarriere
Som skolegutt var Palmer tilknyttet  inntil han pådro seg en skade klubben antok ville forhindre ham fra å nå nivået de forventet. Palmer jobbet seg imidlertid tilbake i form og hoppet på da han fikk et tilbud fra West Bromwich Albion FC, hans lokale klubb som han holdt med under oppveksten. I desember 1984 signerte han en profesjonell kontrakt med klubben. Han fikk sin seriedebut for WBA i september 1985, da han kom inn som innbytter i kampen mot Newcastle United FC. Etter å ha spilt over 120 seriekamper for klubben ble han solgt til Sheffield Wednesday FC i februar 1989 for en overgangssum på 750 000 pund. På tidspunktet hadde West Brom betydelige økonomiske problemer og så seg derfor nødt til å tilby spillere for salg. Palmer avslo et tilbud fra Chelsea for å spille under Ron Atkinson i Sheffield Wednesday. Der etablerte han seg fast på midtbanen på øverste nivå, og fikk over 200 seriekamper frem til 1994. Han var også en del av et Wednesday-lag som spilte seg frem til finalene i FA-cupen og ligacupen i 1993, som begge var mot Arsenal FC.

I juni 1994 ble Palmer kjøpt av Leeds United FC og manager Howard Wilkinson for 2,6 millioner pund. Wilkinson ønsket å bruke ham i midtforsvaret, hvilket Palmer også oppfattet som hans mest naturlige posisjon. Under Wilkinsons ledelse hadde Leeds vunnet ligamesterskapet to år i forveien, men var blitt en middelhavsfarer i Premier League under Palmer opphold i klubben. Palmer spilte i sin andre ligacupfinale i 1996, da Leeds møtte Aston Villa FC i en kamp som endte med tap 0–3. Etter at Wilkinson fikk sparken som manager i september 1996 og ble erstattet av George Graham, fikk Palmer færre kamper i startoppstillingen. Likevel satte Graham ned foten da  og  forsøkte å kjøpe Palmer. I september 1997 ble han kjøpt av Southampton FC og manager Dave Jones for én million pund. På to sesonger spilte han 45 seriekamper for Southampton. Til tross for at oppholdet hos Southampton var vellykket, valgte han å forlate klubben på den engelske sørkysten for å gjenforenes med familien bosatt lenger nord i England, da Nottingham Forest FC bød 1,1 millioner pund for ham i januar 1999. I Nottingham ble Palmer igjen gjenforent med Ron Atkinson. Klubben befant seg imidlertid i en turbulent periode. Atkinson forlot klubben ved sesongslutt, og ble erstattet i sjefsstolen av Palmers tidligere landslagskollega David Platt, som ikke ville satse på ham.

Etter oppholdet i Southampton og Nottingham Forest var karrieren på hell, og oppholdene hos de fremtidige klubbene ble desto kortere. Etter å ha blitt solgt til Coventry City FC i  september 1999 gikk han så videre til låneopphold hos klubbene Watford FC og gamleklubben Sheffield Wednesday frem til 2001, før han deretter gikk inn som spillende trener hos Stockport County FC og siden hos Mansfield Town FC. Han la deretter opp som aktiv spiller i midten av september 2005.

## Landslagskarriere
Palmer fikk sin landslagsdebut for  den 29. april 1992 mot , en kamp som endte uavgjort 2–2. Han ble deretter tatt ut i landslagstroppen til EM i fotball 1992 i Sverige av landslagstrener Graham Taylor. Her spilt han sentral midtbane i Englands tre kamper mot henholdsvis  (0–0),  (0–0) og  (1–2), men fikk ikke spille noen flere kamper i det (for Englands del) mislykkede mesterskapet.

Han spilte deretter åtte kamper under Englands kvalifisering til VM i fotball 1994, hvor han fikk sitt første og eneste mål mot . England klarte ikke å kvalifisere seg til verdensmesterskapet og han ble ikke innkalt til flere landskamper under den nye landslagssjefen Terry Venables.

## Trenerkarriere
Palmers trenerkarriere startet i november 2001, da han ble utnevnt til spillende manager for Stockport County FC. Han fikk deretter sparken i september 2003 etter manglende resultater, men i november 2004 tok han over managerrollen i Mansfield Town FC etter tidligere landslagskollega Keith Curle.  Etter å ha tilbragt lange perioder i nedrykksposisjon i Football League Two gikk Palmer frivillig av som manager i september 2005.

## Referanser


## Eksterne lenker
* 
*  Footballdatabase.eu – Player, Carlton Palmer
*  National-football-teams.com – Palmer, Carlton – Spillerprofil